5. Anlægsbevilling - trafiksikkerhedsløsning på [adresse] ved nyt idrætsanlæg i [adresse] 
(Åben)
Tidl. politisk behandling BY, 29.08.23, pkt. 8
Forventet sagsgang
TM-U, KF-U, ØK, BY
Lovgrundlag
Lov om offentlige veje, Færdselsloven
SAGENS INDHOLD
Byrådet skal i denne sag tage stilling til en anlægsbevilling på 2 mio. kr. til en samlet 
trafiksikkerhedsløsning på [adresse] og [adresse] i [adresse]. 
Byrådet godkendte 29. august 2023 dispositionsforslag og anlægsbevilling til ’Nyt idrætsanlæg i [adresse]’. I 
anlægsprojektet indgik en stiunderføring under [adresse] fra [adresse] til idrætsanlægget. I 
forbindelse med godkendelsen af anlægsbevillingen besluttede Byrådet at reservere 2 mio. kr. af 
rådighedsbeløbet til trafiksikkerhedsformål. Citat fra protokolleringen: ”idet stiunderføring under [adresse] 
afventer en nærmere vurdering af fremtidige stiløsninger i området. Af den samlede økonomiske ramme 
på 26,4 mio. kr. reserveres et beløb på 2 mio. kr. til senere eventuel udmøntning af trafiksikkerhedsformål 
ved idrætsanlægget.”
Teknik og Miljø har foretaget en vurdering på baggrund af de forventede trafikmønstre efter etableringen 
af idrætsanlægget. Formålet med vurderingen har været at identificere forslag til en trafikal løsning, der kan 
give en sikker adgang for fodgængere og cyklister til idrætsanlægget, og samtidig binder [adresse] sammen 
med det nye idrætsanlæg. 
Den anbefalede trafiksikkerhedsløsning fremgår af vedlagte kortbilag ”Forslag til trafiksikkerhedsløsning på 
[adresse] i [adresse]”.
VURDERING
Teknik og Miljø har vurderet de eksisterende vej- og stiføringer samt krydsningsmuligheder i området 
omkring det nye idrætsanlæg. Idrætsanlægget er placeret syd for [adresse] mellem to rundkørsler, hvoraf 
rundkørslen ved [adresse] også vil fungere adgangsvej til idrætsanlægget. 
Teknik og Miljø vurderer, at et krydsningspunkt midt på [adresse] mellem rundkørslerne kan skabe 
utrygge situationer ved krydsning, fordi bilister vil være oppe i fart på strækningen. Det vurderes endvidere, 
at et krydsningspunkt midt på [adresse] ikke vil blive benyttet af hovedparten af idrætsanlæggets 
potentielle brugere. Cyklister og fodgængere vil derimod som udgangspunkt søge den direkte vej, hvilket 
forventeligt vil resultere i behov for krydsning af [adresse] i rundkørslerne ved [adresse] og 
Bakkegårdsvej. 
Teknik og Miljø anbefaler derfor, at der ikke etableres en krydsningsløsning mellem rundkørslerne på 
[adresse]. 
Resultatet af vurderingen er derimod, at en ombygning af rundkørslerne på [adresse] vil skabe sikre 
adgangsveje for hovedparten af idrætsanlæggets potentielle brugere. 
[adresse]: EMN-2023-00288
Dok-ID: 3768070
Sagsbehandler: habh
Teknik- og Miljøudvalget
6. november 2024  16:00
Projektet vil omfatte etablering af tilbagetrukne stier i begge rundkørsler, hvor cyklister bliver pålagt 
vigepligt. Herved sikres det, at stikrydsninger foregår ved til- og frakørslerne og ikke i cirkulationsarealet, 
så bilisterne kan nå at registrere cyklisterne i tide. For at undgå at cyklister alligevel vælger den korteste 
vej rundt i rundkørslerne, etableres dele af de tilbagetrukne stier som dobbeltrettede stier. Dette forventes 
at øge trafiksikkerheden. Herudover foreslås lokale tilretninger af det eksisterende stiforløb på 
[adresse], som har til formål at øge oversigten samt at sænke cyklisternes hastighed ved tilslutningen 
til rundkørslen.
Ombygningen af rundkørslerne koordineres med anlæggelsen af det nye idrætsanlæg, som også vil 
omfatte etablering af adgangsvej fra rundkørslen ved [adresse]. 
Teknik og Miljø forventer, at anlægsarbejdet ved idrætsanlægget påbegyndes medio 2025. 
ØKONOMI
Der er afsat et samlet rådighedsbeløb på 48,8 mio. kr. til etablering af et nyt idrætsanlæg i [adresse]. Heraf er 
10 mio. kr. placeret på jordforsyningsbudgettet, og de resterende 38,8 mio. kr. vedrører etablering af selve 
idrætsanlægget. Byrådet tidligere har godkendt anlægsbevillinger for i alt 26,9 mio. kr. til idrætsanlægget.
Der er i budgetterne frem til og med 2024 afsat et rådighedsbeløb på 28,55 mio. kr. til etablering af et nyt 
idrætsanlæg i [adresse]. Herudover er der i Budget 2025-28 afsat yderligere rådighedsbeløb på 10,25 mio. 
kr., fordelt med 7,175 mio. kr. i 2025 og 3,075 mio. kr. i 2026. 
I forbindelse med Byrådets seneste behandling af sagen i august 2023, blev det besluttet, at der reserveres 
et rådighedsbeløb på 2 mio. kr. til senere eventuel udmøntning til trafiksikkerhedsformål ved 
idrætsanlægget. Teknik og miljø vurderer, at den samlede trafiksikkerhedsløsning ved [adresse] vil kunne 
finansieres af det reserverede rådighedsbeløb. 
De forøgede driftsudgifter som følge af ombygningen af rundkørslerne foreslås finansieret af det afsatte 
driftsbeløb til idrætsanlægget. En del af det afsatte driftsbeløb skal anvendes til de øvrige veje og stier, der 
etableres i forbindelse med idrætsanlægget.
INDDRAGELSE
Forvaltningen har været i dialog med Præstemarkskolen om mulige trafikale løsninger samt skolens brug 
af områderne omkring skolens bygninger. Præstemarkskolen bakker op om den foreslåede løsning, men 
ønsker herudover, at der på sigt etableres stier langs [adresse]. 
INDSTILLING
Direktøren for Teknik og Miljø og direktøren for Børn og Kultur indstiller til Byrådet:
1.
At godkende en anlægsbevilling på 2 mio. kr. til en samlet trafiksikkerhedsløsning [adresse] og 
Bakkegårdsvej i [adresse] finansieret af det resterende afsatte rådighedsbeløb til etablering af nyt 
idrætsanlæg i [adresse]. 
BESLUTNING
.
Teknik- og Miljøudvalget, 6. november 2024: 
Fraværende: Ingen
Sagen sendes tilbage til forvaltningen med henblik på yderligere belysning. Det bemærkes, at de 2 mio. kr. 
fortsat vil være disponeret til en samlet trafiksikkerhedsløsning ved Søftens idrætsanlæg.
Bilag

Kortbilag - Forslag til trafiksikkerhedsløsning på [adresse] i [adresse] (3781009)
